127 



soeka, kadatangan koe djoeragan, basa risi, eta lampahna koe goreng hajam ratoe 

 diadoean paeh kabeh." 



Ti dinja kapikir deui koe Lengser. Kieu pikirna: „ah, keun bae, mo waka 

 ditepoengan, mangke bae geus euweuh di aloen-aloen. 



Toenda heula tjarita Lengser keur mikir. 



Katjarita patih doea sakembaran, Patih Poerawesi, Patih Poeragading, sedjana 

 ka pasamoan, bawana hajam sahidji, patepoeng di aloen-aloen djeung Tjioeng 

 Wanara. 



Gantjang bae ditanja koe Tjioeng Wanara, pokna: „dek ka mana paman, bet 

 ngaleut doewaan?" 



Papatih doea nembalan pokna: „naha, maneh wani-wani ka aingnjeboetkeun 

 paman? kapan aing teh papatih." 



„Diseboet sia koe daek, diseboet paman ge moemoel." 



„Naha, maneh anak saha?'' 



„Anak bapa" 



„Saha bapa maneh teh?'' 



„Salaki indoeng." 



„Indoeng maneh saha?" 



„Kapan pamadjikan bapa." 



Patih doea seuseurian ngadenge omonganana, bari toeloej ngadeukeutan. Bet 

 katembong boedak teh mawa hajam, pek bae ditanjakeun : „ti mana maneh boga 

 hajam mana aloes-aloes teuing?" 



„Toeroenan tina sajangna, asalna indoeng bikang bapa djago, asalna tina endog." 



„Atoeh poegoeh da geus djamak moepakatna; tjik ngilikan." 



„Tah, geuning boentoetna." 



„Abong-abong." 



„Ih, abong-abong mah songong." 



Ki patih gantjang ngadjak ngadoe, bari hajam dikentjarkeun tina kisa. Koe 

 boedak pek dilawanan, hajamna pek dileupaskeun. 



Ger bae diadoe; lila-lila toeloej eleh hajam patih teh. 



Patih doea toeloej ngambek ; barang rek ngarontok, Tjioeng Wanara ngaleu- 

 ngit, patih doeaan leungiteun. 



Tjeuk patih: „doeh, rai, tiwas, hajam oerang paeh, boedak leungit." 



Tjeuk raina: ..keun bae, taksiran anak siloeman." 



Patih toeloej ka paseban. 



Oerang toenda tjarita patih noe doea. 



Oerang balikan deui Lengser. 



Geus indit ti nini soegih, djalanna ka aloen-aloen; prok tepang djeung Tji- 

 oeng Wanara. 



Toeloej Lengser teh ditanja pokna: „rek ka mana oea?" 



„Rek ka paseban, asep, miloe ka oea?" 



„Emboeng, teu wawoeh." 



Teu oemoem teu wawoeh djeung koering." 



£nja, teu wawoeh da papanggih ge kakara." 



